 Proza - : - Recviem pentru bunici (ii) de Victor Potra : - Recviem pentru bunici (ii) de Victor Potra"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > ziua dintai... (Poezie) > epilog ... (Poezie) > Poezia in... (Multimedia) > Manuscrisele... (Articol) > tehnica... (Poezie) > Bucfast ... (Personale) > legea... (Poezie) > Hitler avea... (Poezie) > autoportret ... (Poezie) > mit ... (Poezie) > peisaj ... (Poezie) > fotosop ... (Poezie) > iubitei... (Poezie) > Retrogeneza... (Poezie) > irefutabila... (Poezie) > daca ... (Poezie) > iubitei... (Proza) > o adanca... (Poezie) > iubitei... (Personale) > iubitei... (Personale) > dezdragosti... (Poezie) > iubitei... (Poezie) > Dana Banu -... (Poezie) > Lansari la... (Presa) > Poetii Dan... (Presa) > Cantecul... (Presa) > Drumul... (Personale) > Drumul... (Personale) > socializare ... (Personale) > Mantuitu' ... (Proza) > pai de ce... (Poezie) > ne ducem... (Poezie) > anabasis ... (Poezie) > i Shot The... (Personale) > femeia cea... (Poezie) > drumul spre... (Poezie) > Romania mea... (Proza) > Mos Nicolae... (Personale) > cantecul... (Poezie) > de-a-impus... (Proza) > tara mea,... (Proza) > despre nimic... (Personale) > poemul de... (Poezie) > sinteza ... (Poezie) > diavolul era... (Scenariu) > putred ... (Poezie) > Omul fara... (Proza) > crevedia ... (Personale) > Evolutie... (Proza) > recluziune ... (Poezie) > executie in... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13906056 index.html' > Vizionari: 2312 > Recviem pentru bunici (ii) proza [ ] pentru Victoria si ioan - - - - - - - - - - - - - - - - - - - - - - - - - de Victor Potra [Vix Est ] 2009-09-13 | | Cum de s-au luat mama si tata e de mirare. Parintii lor erau din lumi cu desavarsire diferite. George si Ana erau intelectuali subtiri, ea educata la pension, scriind si vorbind fluent in franceza si germana, el profesor si istoric, erudit si autor al multor volume. Victoria si ivan, dimpotriva, erau oameni simpli, obisnuiti cu munca, pentru care rostul vietii se-mplinea in copii si in gospodarie. Nu aveau prea multa scoala, dar mama, mandria lor, se pusese cu burta pe carte si intrase la facultate. Astfel s-au intalnit cele doua lumi. si curand, am dat si eu navala in amandoua deodata. Asa se face ca am ajuns cu cartea pe casa, plescaind cirese culese usor, una cate una, din ramurile grele aplecate peste acoperis. E 1989, iunie, in curand fac douazeci de ani, am scapat din armata si sunt in primul an la Politehnica. Am descoperit gustul berii, al tigarilor, al conversatiilor interminabile despre nimic, ba chiar si Led Zeppelin si Pink Floyd, printr-un coleg bine dotat cu discuri bulgaresti. Dar ritualul de iunie a ramas, cand dau ciresele in parg le tot gust, pana cand, aproape toate deodata devin dulci si parfumate. Atunci ma indop pe saturate. Reciteam in acel inceput de vara Zaharia Stancu, Descult. si la culesul viei, cand cu boinitele, ma gandeam "Hei, sa fi fost Darie aici, langa mine, l-as fi saturat de cirese, si apoi l-as fi luat cu mine o strada mai incolo, sa vada demolarile. Sa vada cum dispare ca fumul agoniseala de o viata sub buldozere. Sa vada oameni plangand, cu inima trosnind odata cu casa lor, sau luati cu militia pentru ca au incercat sa stea in fata masinariilor huruitoare. Sa tina el minte. si sa scrie." stiam ca sunt de o naivitate dezarmanta si n-as fi marturisit acele ganduri pentru nimic in lume. Dar campania de "sistematizare" ajunsese si in Colentina. si nu mai erau decat doua case pana la noi. Mama si tata vazusera planul de demolari. Linia rosie trecea chiar pe deasupra locuintei bunicilor. Casa in care crescusem urma sa fie daramata pentru un colt de parcare. Au incercat de toate: si spaga, si relatii, ba chiar si o audienta la nu stiu ce ministru de atunci. in zadar. Planul fusese aprobat chiar de catre Ceausescu. Nimeni nu vroia sa-si riste capul. Asadar plangeam, stiind ca mananc cirese pentru ultima oara, repetandu-mi ca un pusti "Sa nu uiti, ma, sa nu uiti..." A fost o vara urata. Plina de disperare. Lunile acelea Victoria si ioan au trebuit sa-si amputeze viata. Ce sa ia, ce sa lase, ce sa dea de pomana. Ce sa-ncapa intr-un apartament cu doua camere? Cercelusii ii luam? si leandrul? Al treilea pat cui il dam? Macar fierastraul, daltile si o rindea... Butelia? O pastram. si carpeta, si bufetul (e de nuc), si biblioteca, si... Usurel, ca sub o vraja dementa, transport cu transport, lumea copilariei mele se desfacea din incheieturi. si nimic nu se mai aseza la fel, in cutia aia hada de chibrituri in care bunicii erau exilati. A venit si ziua de septembrie, in care sentinta va fi executata. Ursuza si intunecata, pe masura faptei. Parintii mei ii luasera pe bunici la noi acasa. Sa nu vada. Sa nu le ramana pe retina violul. Eu am chiulit de la cursuri si m-am dus ata. Vroiam imaginile acelea. Ca sa tin minte. Sa ramana si sa nu-mi treaca. Dar aveau dreptate ai mei. Pentru cel care a trait si crescut in acel loc, nu exista imagine mai obscena decat asaltul senilelor, care calca totul, pana nu mai ramane decat moloz si noroi. Ploua. Cam tot ce avea cat de cat o valoare disparuse. Ce nu luasera vecinii, jefuisera tiganii de pe malul garlei. Fara gard, fara ferestre si fara usi, cu tabla de pe acoperis smulsa pe alocuri, casa parea un copil parasit, plangand pe la stresini, de singuratate. Doar ciresul, mare, puternic, inca parea sa o ocroteasca, cu jumatate din ramuri peste ea. Cu ciresul asta era o intreaga poveste. De mic il stiam incredibil de gros, cat doua trupuri de oameni voinici. Mai vazusem ciresi si la altii de pe strada bunicilor, plantati dupa razboi, cand isi construisera casele. Dar nu erau nici cat jumatate din al nostru. Am crezut un timp ca e un fel de Praslea cel Voinic al copacilor, care crescuse intr-un an cat altii in zece. Dar am aflat ca era deja acolo cand tataie venise sa bata primul tarus si sa sape fundatia. Crescut singur, de capul lui, dintr-un sambure scuipat de un calator. S-a bucurat omul, ca are pom cu rod in curte din primul an. Nu s-a indurat sa-l doboare, desi aleea de pe langa casa era cam stramta in dreptul lui. i-a taiat crengile uscate si cele prea joase, de bateau in locul unde urma sa se ridice casa, si au ramas impreuna. si ciresul ningea in fiecare primavara, cu petale albe, si punea zor pe mamaie, in fiecare vara, sa umple borcanele cu dulceata. si nu lasa nici o creanga sa se rupa sub picioarele copiilor, mereu catarandu-se dupa premiul cel mare, "alea coapte, din varf!"... An dupa an, mai bine de patru decenii, intinzand radacini adanc. Exact pentru acest moment, cand sta singur in fata unor buldozere. Nu-i e frica de ele. Sunt niste fiare urate, fara suflet. Nu stiu ce este seva urcata cu greu pana la frunze, ce binecuvantare e ploaia, ce racoroasa adierea de seara, ce nastere e fie si o singura floare, ce mosire sa-ti duci fructul la bun sfarsit. Nu sunt nici omizi, nici inghet, nici seceta, nici furtuna. si par niste broaste privite de sus. Ce putere ar putea avea asupra lui? Pacat doar ca au plecat oamenii pe care ii stia, se invatase cu ei. Dar asa sunt oamenii, vin si pleaca, se obisnuise cu asta cat crescuse singur, pe camp. Mai importanta e iarna ce vine, uite ce ploaie rece, acusi trebuie sa-si lepede frunzele si sa treaca usor, in somn, spre primavara. inginerul mormaie, privind nemultumit. Casa e lipita in dreapta de o alta, care trebuie sa ramana neatinsa. si colac peste pupaza, la nici doi metri de "obiectiv" ditamai copacul. Pana acum nu avusese probleme, buldozerul rupea pomii ca pe un bat de chibrit, apoi cu excavatorul scoteau radacinile. Ar sapa cu excavatorul langa trunchi, sa-l slabeasca, dar daca cade aiurea? Pe casa de alaturi sau chiar pe utilaj? in fine, o sa incerce cu buldozerul. Echipa pentru taiat pomi nu s-a prevazut si nu mai au timp sa cheme una, sa mai astepte o zi sau doua. Termenele trebuie respectate intocmai, ordin de sus. si asta e ultima casa din zona. Sa terminam si sa plecam dracu’ acasa. Buldozerul intra mai intai pe stanga, pe partea gradinii. Magazioara de carbuni, liliacul alb, trandafirii, liliacul mov, crinii - totul se transforma sub lama si senile in zoaie mocirloase. Pe langa cires, "de tine ne ocupam mai tarziu. Visinii troznesc ca scobitorile, in timp ce senilele clefaie noroiul. Bolta de vita, cotetul de pasari, gata, a ajuns la magazie. E doar placaj prins de stalpi de lemn, zdrang-zdrang, atelierul e un castel din carti de joc, ca si iluzia bunicului ca va ramane tamplar pana va inchide ochii. Pentru statul recunoscator a fost un simplu muncitor, ca atatia altii, are pensie, e suficient, ce atatea fasoane. Ai pus pasiune in ce faceai? si ce, vrei sa-ti ridicam statuie? Gaseste-ti si tu un hobby de apartament, colectioneaza timbre, sau ia-ti un acvariu. Socialismul are nevoie in permanenta de un drum pe care sa mearga glorios, asa ca fa bine si nu-i sta in cale, batranule. si daca o sa crapi de inima rea, cu-atat mai bine, lasi locul unor tineri productivi, energici, gata sa defileze de 1 mai, 23 august si cand i se mai nazare Conducatorului. A ajuns la capatul curtii, intoarcere de 180 de grade. Urmeaza casa, camera cu camera, inspre strada. Baia cu boiler, patru ani, mamaie ma spala in cadita, marchiza, sase ani, vreau sa amestec si eu in mamaliga, bucataria mare, opt ani, mamaia ma supravegheaza atent in timp ce-i dau sa manance gris surorii mele de doi ani, dormitorul bunicilor, noua ani, "Mihaela" alb-negru si cuburi de lemn, intr-un castel cat toata podeaua, camera mea, unsprezece, "Uzina Aqua", mamaie imi stinge lumina pentru a treia oara, e aproape miezul noptii, sufrageria... Buldozerul s-a oprit si urletul de motor ambalat s-a transformat intr-un marait rautacios, in surdina. A ajuns in dreptul ciresului, nu are loc suficient sa treaca. in urma e rasa toata fatada si jumatate din zidurile camerelor. Se vede inauntru, ca intr-o macheta de la Palatul Pionierilor. Ca o viata pusa pe planseta. Pentru a putea analiza, pentru a intelege. Uite, aici, aici si dincoace, ai fost tu. Hocus-pocus-demolatus, si gata, nu mai esti! Deocamdata inca ma pot privi, in nuditatea infioratoare a jumatatilor de incaperi cascate spre maidanul cu moloz, unde vor construi socialismul, cu tot cu parcari. Buldozerul se pozitioneaza oblic. Urmeaza ciresul. Vrea sa-l impinga intr-o parte, in curtea pe care a arat-o deja. Dar idiotii nu stiu, sau au uitat, ca undeva dedesubt pandeste pivnita. Casa e ranita de moarte, dar are o ultima capcana pentru macelarii ei. Din cate imi amintesc, sunt sigur ca e deja cu o senila pe margine. inca douazeci de centimetri si magaoaia de metal o sa alunece intr-o groapa de doi metri. Ridica lama. Cuplu de torsiune, deja am invatat asta la mecanica. Coaja crapa si pocneste sub apasare. Zgomotul motorului creste pana la canonada, pana la isterie. Ciresul incepe sa se scuture, sa geama, apoi sa tipe de-a dreptul, cu glas de lemn verde si viu. si tremura si icneste, dar se tine bine, cu toate radacinile, de pamantul care l-a ridicat dintr-un simplu sambure. si masina, si nervii omului din cabina obosesc primii. Un metru inapoi, in scrasnet de fiare si caramizi facute chisalita. Poate renunta, ce mare lucru un cires, la marginea unei parcari. Dar nu. Buldozerul ambaleaza si izbeste ca un berbece. Pomul se scutura pana la miez, dar ramane incapatanat in picioare. Recul. Berbece. Troznet. si ploua din greu. izbitura. si in clisa care au devenit zidurile, buldozerul derapeaza usurel, pas cu pas. inca o data, mai cu avant! si lemnul crapa pana la inima, se despica pe verticala, cu un scartait prelung, sfasietor. inca o lovitura si va cadea. Dar timpul a expirat. Gandacul de fier da in marsarier grohaind, apoi pare ca intepeneste o clipa, dupa care se scufunda. Un plesnet sec de metal, a pocnit o senila. Huruit de caramizi pravalindu-se. Dispare, doar cabina ramane la vedere, pe jumatate turtita de un zid naruit peste ea. Toti alearga ca sobolanii, cativa muncitori il scot din ruine pe mecanicul insangerat, inconstient. Gata cu demolarile, cel putin pentru azi. Nici casa, nici ciresul n-au resit sa se salveze, maine o sa le vina de hac. Dar impreuna s-au razbunat. Cat puteau si doar pe mesageri, pe slugi. Dar cineva a ripostat agresorilor. Casa si ciresul au tinut piept, fie si pentru o zi, unui buldozer. si astfel, si-au luat la revedere de la bunicii mei. Epilog Dupa trei luni a venit revolutia. Prea tarziu. Parcarea care s-a construit se opreste la cinci metri de unde incepea curtea bunicilor. Demolarea a fost inutila. Bunicul ivan a mai trait cativa ani, din ce in ce mai tacut, mai mohorat. La un moment dat s-a imbolnavit si avea dureri atroce. Blestema incetisor si o ruga pe mama sa nu-l mai chinuie cu medicamentele. Pana la urma a facut o operatie. Operatia a reusit, deja se simtea mai bine, apoi a murit in somn, la spital. Doctorul i-a spus mamei ca nu mai avea "snaga", nu mai vroia sa lupte pentru viata. De fapt nu-l chema ivan, ci ioan. Dar in anii sovietizarii i-au schimbat numele si nu i l-au mai dat inapoi. Abia pe cruce l-a recapatat. Bunica s-a dus chiar a doua zi "acasa", in Colentina, sa vada daca n-a uitat ceva prin curte. A putut sa priveasca in toata splendoarea gradina tocata de senile, casa daramata pe jumatate si ciresul despicat de sus pana jos. S-a intors tacuta, plangand fara lacrimi si fara nici un sunet. Apoi a inceput sa uite. Peste doi ani avea un Alzheimer care avansa in progresie geometrica. Nu raspundea la medicatie. Curand, femeia care ma tinea in bratele ei puternice, de taranca, cand eram prunc, a uitat cum se gateste, cum se spala vasele, rufele, cum arata familia ei. si-a uitat toata viata. Ultimul pe care l-a uitat am fost eu. si ultimele cuvinte pe care mi le spunea erau: "Victoras, nu te mai urca, mamaie, in cires, ca te julesti si ma omoara maica-ta". | index 'pageview'); 